
שלום רב,

הנדון : קידום הטיפול ברשימת המבנים החשודים כבנויים בשיטת "פל-קל"

בהמשך לפניותינו הקודמות בנדון, ולתהליך מקיף בו ליווינו באופן פרטני את טיפולכם ברשימת המבנים הבנויים / החשודים כבנויים בשיטת "הפל-קל" שבתחום הרשות המקומית , לרבות שליחת רשימות מבנים, מדריך למהנדס, חוזר מנכ"ל 5/2007, מכתבים, טפסים, חומרי הסבר שהופצו לכל הרשויות, ישיבות עדכון והתנעת תהליך ברשויות, ערכנו בדיקה תקופתית שממנה עולה כי עדיין נותרו בתחום הרשות המקומית מבנים ללא טיפול / הטיפול בהם טרם הושלם.

לאור פרק הזמן שחלף ודחיפות הנושא, ולאור הסיכון הממשי לבטיחות הציבור, הנני פונה אליך באופן דחוף לפעול להשלמת הטיפול ברשימת המבנים שבתחום אחריותך (מצ"ב רשימת מבנים עדכנית ע"פ נתונים שבידינו), וזאת בהתאם להנחיות שנקבעו בחוזר מנכ"ל 5/2007 ובהתאם לנוהל שקבע מטה הפל-קל (מצ"ב מדריך למהנדס), אשר נשלחו אליך גם בעבר. אי לכך, עליך להפעיל כל סמכות שניתנה בידיך להוצאת מבנים אלה מכלל סכנה ולאכוף את בדיקת המבנים וחיזוקם ככל שיתבקש. להזכירך, עליך למנות מהנדס יועץ בתחום המבנים המסוכנים כהגדרתו בחוזר מנכ"ל משרד הפנים 5/2007, ולהתייעץ עמו בנוגע לטיפול המתבקש במבנים, לרבות ההחלטה על הסרתם מרשימת המבנים ככל שהנך סבור כן.

מצ"ב טפסי בקשה להסרת מבנה מהרשימה, כל טופס רלוונטי לסיבת הסרה אחת או יותר: 
· מבנים שאינם מאותרים
· מבנים שמופיעים בכפילות ברשימה
· מבנים ותיקים שנבנו לפני המצאת שיטת הפל-קל
· מבנים שנהרסו
· מבנים שחוזקו בחיזוק המייתר את שיטת הפל-קל
· מבנים שנבדקו והוכח כי אינם בנויים בשיטת הפל-קל .
· מבני פל-קל אשר יש להעבירם למסלול מעקב שנתי.

הערה : יש להוריד ולמלא את הטפסים הנ"ל (ככל שיהיה רלוונטי), להוסיף על גביהם את סמל הרשות המקומית ולשולחם אלינו חתומים, לכתובות הדוא"ל המופיעה בתחתית המכתב.
-----------------------------------------------------------------------------------------------------
מצורפים למכתב זה : 

1- מכתב למהנדס הרשות המקומית
2- רשימה עדכנית למבנים המצויים בתחום אחריות מהנדס הרשות המקומית  
3- מדריך המסביר את נוהל הטיפול במבנים המצויים ברשימה 
4- טפסי בקשה להסרת מבנים 
5- חוזר מנכ"ל משרד הפנים 5/2007
6- טבלת עדכון סטטוס טיפול במבנים (לשימוש מהנדס הרשות המקומית) – יש למלא בכל אופן ולשלוח בחזרה (עדכון הטבלה אינו מייתר את שליחת טפסי ההסרה הנ"ל ככל שיהיו רלוונטיים).


לאור האמור, הנך מתבקש למלא ולשלוח לנו טבלת עדכון סטטוס טיפול במבנים (ראה סעיף 6 לעיל) וטפסי בקשה להסרת מבנים מהרשימה ככל שיהיו רלוונטיים (ראה סעיף 4 לעיל), לא יאוחר מיום: 14.07.2017

לכל הסבר נוסף, בירור או התייעצות, הנך מוזמן לפנות אלינו בכל עת : 

אדר'-אינג' סטפן אבו חדרה - מנהל אגף מכוני בקרה  
דוא"ל (1) : stefana@moin.gov.il 
דוא"ל (2) : moshest@iplan.gov.il 

טל': 02-9701110
טל' נייד : 054-5201214 
פקס : 02-5792953










	                                                                                 בכבוד רב,

		                אדר' אינג' סטפן אבו חדרה
		               מנהל אגף מכוני בקרה, מנהל התכנון - מ.האוצר
























העתק:
עו"ד שירה ברנד – מ"מ מנהלת מינהל התכנון, משרד האוצר

